સુરત સ્થિત ઉમરા પોલીસ સ્ટેશન ફરી વિવાદોમાં આવ્યું છે. પોલીસે રાહદારી યુવકને ઢોર માર્યો હોવાનું તથા તેના પર 279 કલમ લગાવવામાં આવી હોવાનું પ્રકાશમાં આવ્યું છે. બાદમાં પોલીસે યુવકને જામીન પર છોડી મુક્યો હતો, પોલીસના મારથી યુવકને ગંભીર ઇજા થતાં તેને સારવાર અર્થે હોસ્પિટલમાં લઇ જવામાં આવ્યો હતો. પીડિતના પરિજનોએ પોલીસ સામે રોષ વ્યક્ત કર્યો છે અને પોલીસે કોઇપણ ગુના વગર યુવકને માર માર્યો હોવાનો આક્ષેપ કર્યો છે.